作者：韩缜
词牌/韵律：凤箫吟・芳草

paragraphs: 锁离愁，连绵无际，来时陌上初熏。
绣帏人念远，暗垂珠泪，泣送征轮。
长亭长在眼，更重重、远水孤云。
但望极楼高，尽日目断王孙。
消魂。
池塘别後，曾行处、绿妒轻裙。
恁时携素手，乱花飞絮里，缓步香。
朱颜空自改，向年年、芳意长新。
遍绿野，嬉游醉眠，莫负青春。

标签：宋词三百首